Jászvásár

Jászvásár (románul Iași, németül Jassenmarkt, törökül: Yaş) város Romániában, az ország negyedik legnépesebb városa, Iași megye székhelye és a Jászvásári egyházmegye püspöki székvárosa. Moldva történelmi régiójában található, és hagyományosan a román társadalmi, kulturális, tudományos és művészeti élet egyik vezető központja. A város 1564 és 1859 között a Moldovai Hercegség, 1916 és 1918 között pedig a Román Királyság fővárosa volt.

Románia kulturális fővárosaként ismert Iași a román történelem szimbóluma. Nicolae Iorga történész jelentette ki, hogy "ne legyen román, aki ne ismerné". A várost továbbra is "Moldova fővárosa" néven emlegetik, és az ország moldvai régiójának fő gazdasági és üzleti központja. 2018 decemberében Jászvásárt hivatalosan Románia történelmi fővárosává nyilvánították.

A 2011-es népszámláláskor a városnak 290.422 lakosa volt (ezzel a negyedik legnépesebb Romániában). Az agglomeráció övezetében 2018-ban 500.668 lakost számlálva Románia második legnépesebb területe volt Bukarest után.

A város az ország egyik legfontosabb oktatási és kutatóközpontja, itt található a legrégebbi román egyetem és az első mérnöki iskola, mely öt állami egyetemen több mint 60.000 hallgatót fogad be. Itt található a Vasile Alecsandri Nemzeti Színház, a Moldovai Állami Filharmónia, az Operaház, a Jászvásári Athenaeum, a Botanikus Kert, a Központi Egyetemi Könyvtár, továbbá számtalan fesztivál, múzeum, emlékház és vallási és történelmi emlék otthona. A város továbbá a legnagyobb romániai zarándoklat helyszíne, amelyre minden évben októberben kerül sor, több tízezerek érkeznek ekkor ide.

Fekvése 
A város Románia keleti részén, a Bahlui folyó két partján fekszik, a román–moldovai határ közelében.

Története 
Moldva területén a 11. században jászok éltek, innen jön a város neve is, Jászvásár. Később azonban a jászok betelepültek a Magyar Királyság területére, Moldva területére pedig románok érkeztek.

Első írásos említése 1408-ból származik, I. Sándor moldvai fejedelem által, bár találhatóak ennél régebbi épületek is a város területén (például az 1385-ben épített örmény templom).

1564-ben Alexandru Lăpușneanu moldvai fejedelem ide költöztette Moldva fővárosát Szucsávából. 1564-ben Vasile Lupu moldvai fejedelem itt alapította az első román nyelvű iskolát, illetve a Trei Ierarhi-templomban egy nyomdát. 1643-ban az első moldvai nyomtatott könyv ebben a városban jelent meg.

Bandinus érsek a Szentszék küldötteként 1646. évi jelentésében „magyarul Jasvasar, vlachul Ias, latinul Iassium vagy Iassi” néven említi a korabeli fővárost, melyben akkor is sok magyar élt.

1513-ban a tatárok, 1538-ban a törökök, 1686-ban pedig az oroszok dúlták fel, majd 1734-ben súlyos járvány tizedelte a város lakosságát.

1565 és 1859 között Moldva fővárosa, majd 1859 és 1862 között Moldva és Havasalföld Egyesült Királyságának társfővárosa volt Bukaresttel közösen.
Az 1860-as évektől kezdődően a városban található fa- és vályogépületeket fokozatosan lebontották, helyükre kő- és téglaépületeket emeltek, miközben az úthálózat minősége is javult. A Kultúrpalota, a Nemzeti Színház és az Alexandru Ioan Cuza Egyetem is ebben az időben épült.

Az első világháború idején a város két évig volt Románia el nem foglalt területeinek fővárosa, miután 1916. december 6-án a központi hatalmak elfoglalták Bukarestet.

1941. június 27–29. között hajtották végre a román szervek a jászvásári pogromot, amelynek során több mint , a városban élő zsidót gyilkoltak meg.
1944-ben a román–német és a Vörös Hadsereg erői sokáig csatáztak a város közelében, majd annak területén. 1944 júliusában a szovjet erők elfoglalták a várost.

A kommunista rendszerben erős iparosítás folyt a városban, illetve több óriási lakónegyed épült. A rendszer összeomlása után is Jászvásár maradt Kelet-Románia egyik gazdasági, kulturális, pénzügyi és közigazgatási központja.

Látnivalók

Történelmi épületek és műemlékek 
 Roznovanu Palota
 Pogor-ház
 Ferentz Keresztje

Templomok és monostorok 

 Jászvásári katedrális
 Trei Ierarhi-templom és monostor (Mănăstirea Sfinții Trei Ierarhi)
 Gólia monostor
 Galata monostor
 Kissvár monostor (Mănăstirea Cetățuia)
 Szent Száva-templom
 Katolikus templom

Múzeumok, kulturális intézmények 
 Kultúrpalota
 Nemzeti Színház
 Al. I. Cuza Egyetem
 Mihai Eminescu Múzeum

Híres emberek 
Itt élt:
 Grigore Ureche (1590–1647) az első moldvai krónikaíró
 Miron Costin (1633–1691) író, történész
 Dimitrie Cantemir (1673–1723) filozófus, író, Moldva fejedelme
 Gheorghe Asachi (1788–1869) író, költő, drámaíró
 Mihail Kogălniceanu (1817–1891) történész, politikus, Románia miniszterelnöke 1863–1865 között
 Alexandru Ioan Cuza (1820–1873), Románia első uralkodója
 Vasile Alecsandri (1819–1890) költő, író, néprajzkutató
 Ion Creangă (1837–1889) író
 Mihai Eminescu (1850–1889) költő
 Nicolae Iorga (1871–1940) történész
 Mihail Sadoveanu (1880–1961) író
Itt született:
 Salbeck Mihály (1709–1758) jezsuita áldozópap, tanár
 Lascăr Catargiu (1821–1899) román politikus, miniszterelnök
 Emil Racoviță (1868–1947) barlangkutató, biológus
 Antonin Ciolan (1883–1970) karmester
 Ionel Teodoreanu (1897–1954) író
 George Emil Palade (1912–2008) orvosi Nobel-díjas
 Itt halt meg 1791-ben Grigorij Alekszandrovics Patyomkin herceg, orosz politikus és hadvezér.

Sport 
 Politechnica Jászvásár, futballcsapat az A divízióban
 Poli Millennium Jászvásár, kosárlabdacsapat
 Poli Agro Jászvásár, rögbicsapat

Testvérvárosok 
  Aszjút, Egyiptom
  Iszfahán, Irán
  Kozáni, Görögország
  Monterrey, Mexikó
  Padova, Olaszország
  Poitiers, Franciaország
  Ramla, Izrael
  Hszian, Kína
  Atlanta, Egyesült Államok

Források 
Gecsényi Lajos 1988: Ein Bericht des österreichisch-ungarischen Vizekonsuls über die Ungarn in der Moldau. Jassy, 1893.

Jegyzetek

További információk 
 iLikeIasi.ro
 http://www.iasicity.ro/
 http://www.primaria-iasi.ro/
 Várostérkép

Iași megye települései
Románia városai